**Obec Nová Bašta**

  **VŠEOBECNE ZÁVÄZNÉ NARIADENIE**

**č. 4/2019**

**o určení miesta a času zápisu dieťaťa na plnenie povinnej školskej dochádzky v základnej škole zriadenej obcou Nová Bašta**

Návrh Všeobecne záväzného nariadenia /VZN/:

Vyvesené na úradnej tabuli obce dňa: .....11.2019

Zverejnené na webovom sídle obce dňa: .....11.2019

Dátum začiatku lehoty na pripomienkovanie: .....11.2019

Dátum ukončenia pripomienkového konania: .....11.2019

Dátum zvesenia návrhu VZN dňa: .....11.2019

Schválené VZN:**-** vyvesené na úradnej tabuli obce dňa: .......................

 **-** zverejnené na webovom sídle obce dňa: .......................

Obec Nová Bašta podľa § 20 ods. 3, zákona NR SR č. 245/2008 Z.z. o výchove a vzdelávaní (školský zákon) a o zmene a doplnené niektorých zákonov, podľa §8 ods. 3 zákona č. 596/2003 Z.z. o štátnej správe v školstve a školskej samospráve v znení neskorších predpisov v y d á v a toto všeobecne záväzné nariadenie, na ktorom sa podľa § 6 ods. 1 a ustanovení § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov uznieslo Obecné zastupiteľstvo v obci Nová Bašta.

Čl. 1

**Základné ustanovenia**

1. Účelom tohto všeobecne záväzného nariadenia (ďalej len VZN) je určiť miesto a čas zápisu dieťaťa na plnenie povinnej školskej dochádzky v Základnej škole s materskou školou s vyučovacím jazykom maďarským Nová Bašta.
2. Zákonný zástupca dieťaťa je povinný prihlásiť dieťa, ktoré do začiatku školského roka, ktorý nasleduje po dni keď dieťa dovŕši 6.rokov veku a dosiahne školskú spôsobilosť na plnenie povinnej školskej dochádzky v základnej škole. Prihlásenie dieťaťa na plnenie povinnej školskej dochádzky v základnej škole sa vykonáva formou zápisu.
3. Žiak plní povinnú školskú dochádzku v základnej škole v školskom obvode, v ktorom má trvalý pobyt (ďalej len „spádová škola“), ak zákonný zástupca pre svoje dieťa nevyberie inú než spádovú základnú školu.
4. Zákonný zástupca má právo vybrať pre svoje dieťa i inú základnú školu než je spádová škola. Riaditeľ tejto školy udelí súhlas s prijatím s prihliadnutím na kapacitné možnosti školy a to po umiestnení a uspokojení záujmu zákonných zástupcov detí patriacich podľa trvalého pobytu k uvedenej spádovej škole, resp. po umiestnení detí v základnej škole na základe rozhodnutia súdu.
5. Zákonný zástupca môže zapísať dieťa iba na jednu školu.

Čl. 2

**Určenie miesta a času zápisu**

1. Miestom zápisu je základná škola s materskou školou v zriaďovateľskej pôsobnosti obce Nová Bašta:
2. Zápis detí do 1. ročníka v Základnej škole s MŠ s VJM Nová Bašta sa koná ...........apríla.2019.
3. Čas zápisu sa určuje nasledovne:
4. Zápis detí do 1. ročníka sa koná v pracovnom čase od 8,00 – 15,00 hod.
5. V mimoriadnych prípadoch je možné na základe dohody medzi riaditeľomzákladnej školy a zákonným zástupcom dieťaťa uskutočniť zápis aj mimo oficiálne stanoveného času zápisu, musí však byť dodržané, aby sa zápis uskutočnil v termíne od 1. apríla do 30. apríla v kalendárnom roku, v ktorom je začiatok školského roka, v ktorom má dieťa začať plniť povinnú školskú dochádzku.
6. Organizáciu a priebeh zápisu dieťaťa na povinnú školskú dochádzku zabezpečuje riaditeľ základnej školy s materskou školou. Oznámenie o mieste a čase zápisu zverejňuje riaditeľ školy najneskôr 15 dní pre začiatkom zápisu spôsobom v mieste obvyklým (na úradnej tabuli školy, na web stránke školy, v obecnom rozhlase a pod.). Oznámenie o zápise môže obsahovať aj ďalšie podrobnosti (napr. priestory v ktorých sa zápis uskutoční, požadované doklady a pod.).

Čl. 3

**Sankcie**

Obec Nová Bašta je oprávnená kontrolovať dodržiavanie uložených povinností zákonných zástupcov dieťaťa a je oprávnená uložiť pokutu do výšky 331,50 €, ak zákonný zástupca neprihlási dieťa na povinnú školskú dochádzku. (1

(1

 §37 a §38 a zák. 596/2003 Z.z. o štátnej správe v školstve a školskej samospráve a o zmene a doplnení zákonov

Čl. 4

**Účinnosť**

1. Toto VZN o určení miesta a času zápisu dieťaťa na plnenie povinnej školskej dochádzky v základnej škole zriadenej obcou Nová Bašta bolo schválené na zasadnutí Obecného zastupiteľstva obce Nová Bašta dňa .............2019 uznesením č...../2019
2. Zmeny a doplnky tohto všeobecne záväzného nariadenia schvaľuje Obecné zastupiteľstvo v obci Nová Bašta. Pokiaľ v tomto všeobecne záväznom nariadení nie je podrobnejšia úprava, odkazuje sa na zákon č. 245/2008 Z.z. o výchove a vzdelávaní (školský zákon) v znení neskorších predpisov.
3. VZN č.4/2019 o určení času a miesta zápisu žiakov do ZŠ nadobúda účinnosť pätnástym dňom od jeho vyhlásenia. Nadobudnutím účinnosti tohto VZN sa zruší Všeobecne záväzné nariadenie obce Nová Bašta č.8/2018.

 Toto všeobecne záväzné nariadenie nadobúda účinnosť dňom 1.1.2020.

 V obci  Nová Bašta, dňa 28.11.2019

 ...........................................

 Richard Molnár ,starosta obce